b'\n_START_ARTICLE_\nJonas Salad\xc5\xbeius\n_START_SECTION_\nI\xc5\xa1silavinimas\n_START_PARAGRAPH_\nBaig\xc4\x97 Oksfordo Universitet\xc4\x85 (Did\xc5\xbeioji Britanija) su pagyrimu ir \xc4\xafgijo magistro kvalifikacin\xc4\xaf laipsn\xc4\xaf. 1991-1996 m. studijavo teis\xc4\x99 VU Teis\xc4\x97s fakultete, \xc4\xafgijo teisininko kvalifikacij\xc4\x85. 1993 -1994 m. Groningeno universitete (Nyderlandai) pagal Tempus program\xc4\x85 studijavo tarptautin\xc4\x99 ir Europos S\xc4\x85jungos teis\xc4\x99. 1995 m. atstovavo Lietuvos komandai dalyvaudamas Phillip C. Jessup tarptautin\xc4\x97s teis\xc4\x97s mokomojo teismo proceso var\xc5\xbeybose (Va\xc5\xa1ingtonas, JAV). 1994 m. atstovavo Lietuvos komandai dalyvaudamas Telders tarptautin\xc4\x97s teis\xc4\x97s mokomojo teismo proceso var\xc5\xbeybose (Haga, Nyderlandai). Mok\xc4\x97si Vilniaus 50-ojoje vid. mokykloje, baig\xc4\x97 aukso medaliu.  _NEWLINE_Sta\xc5\xbeavosi u\xc5\xbesienyje, baig\xc4\x97 \xc4\xafvairius tarptautinius kursus: U\xc5\xbesienio investicij\xc5\xb3 planavimas, Tarptautiniai mokes\xc4\x8di\xc5\xb3 aspektai, Tarptautini\xc5\xb3 investicij\xc5\xb3 apmokestinimas ir dvigubo apmokestinimo teisiniai pagrindai (Budape\xc5\xa1tas, Vengrija, 1995-1996 m.); Tarptautinis lizingas: kursai pa\xc5\xbeengusiems (Frankfurtas prie Maino,  Vokietija, 1997 m.); Europos S\xc4\x85jungos bankininkyst\xc4\x97s ir finans\xc5\xb3 teis\xc4\x97: kursai pa\xc5\xbeengusiems (Pary\xc5\xbeius, Pranc\xc5\xabzija, 1998 m.), Tarptautin\xc4\x97s korporacijos I (Antverpenas, Nyderlandai), Tarptautin\xc4\x97s korporacijos II (Barselona, Ispanija), Vadybos kursai pa\xc5\xbeengusiems (Pary\xc5\xbeius); Tarptautin\xc4\x97s korporacijos III (Briuselis, Belgija, 2000 m.), verslo strategijos ir pl\xc4\x97tros mokymai  Londone, Pary\xc5\xbeiuje bei Madride, \xc4\xafmoni\xc5\xb3 ir komercin\xc4\x97s teis\xc4\x97s mokymai Londone bei Pary\xc5\xbeiuje, Centrin\xc4\x97s ir Ryt\xc5\xb3 Europos valstybi\xc5\xb3 mokymai Prahoje, tarptautini\xc5\xb3 projekt\xc5\xb3 ir vie\xc5\xa1osios bei priva\xc4\x8dios partneryst\xc4\x97s (PPP) mokymai Londone, Vienoje bei Prahoje, tarptautinio bylin\xc4\x97jimosi mokymai \xc5\xbdenevoje, sta\xc5\xbeuot\xc4\x97 d\xc4\x97l advokat\xc5\xb3 veiklos reguliavimo Anglijos ir Velso advokat\xc5\xabroje (Law Society of England and Wales). 2011-2014 baig\xc4\x97 Harvardo programas I-IV, skirtas \xe2\x80\x9eEversheds International\xe2\x80\x9c vadovams.\n_START_SECTION_\nDarbo patirtis\n_START_PARAGRAPH_\n1995-1998 m. tarptautin\xc4\x97s konsultacin\xc4\x97s bendrov\xc4\x97s \xe2\x80\x9ePricewaterhouseCoopers" Mokes\xc4\x8di\xc5\xb3 ir teis\xc4\x97s paslaug\xc5\xb3 vadovas Lietuvoje. Buvo atsakingas u\xc5\xbe mokes\xc4\x8di\xc5\xb3 ir teis\xc4\x97s paslaugas, konsultavo tarptautines kompanijas ir Lietuvos kapitalo \xc4\xafmones, vadovavo teikiant teisines i\xc5\xa1vadas bei vykdant teisinio patikrinimo ir mokes\xc4\x8di\xc5\xb3 per\xc5\xbevalgas. 1998-1999 m. \xe2\x80\x9ePricewaterhouseCoopers" teis\xc4\x97s paslaug\xc5\xb3 vadovas Lietuvoje, v\xc4\x97liau advokat\xc5\xb3 kontoros, asocijuotos su \xe2\x80\x9ePricewaterhouseCoopers\xe2\x80\x9c, advokatas, seni\xc5\xabnas (vadovaujantis partneris), atsakingas u\xc5\xbe teisines paslaugas, konsultavo Lietuvos bendroves bei tarptautines \xc4\xafmones._NEWLINE_Nuo 2000 m. advokat\xc5\xb3 kontoros \xe2\x80\x9eEversheds Salad\xc5\xbeius\xe2\x80\x9c Vadovaujantis partneris (vadovas). Praktikos sritys \xe2\x80\x93 \xc4\xafmoni\xc5\xb3 teis\xc4\x97 (\xc4\xafmoni\xc5\xb3 susiliejimai ir \xc4\xafsigijimai), sutar\xc4\x8di\xc5\xb3 teis\xc4\x97, bank\xc5\xb3 ir finans\xc5\xb3 teis\xc4\x97, energetikos teis\xc4\x97. Vadovavo teis\xc4\x97s projektams \xc4\xafmoni\xc5\xb3 susiliejim\xc5\xb3 ir \xc4\xafsigijim\xc5\xb3 (M&A), plyno lauko investicij\xc5\xb3 (green field investments), \xc4\xafmoni\xc5\xb3 pertvarkymo bei restrukt\xc5\xabrizavimo, komercini\xc5\xb3 sandori\xc5\xb3, finans\xc5\xb3, kapitalo rink\xc5\xb3 ir bankininkyst\xc4\x97s teis\xc4\x97s, atsinaujinan\xc4\x8di\xc5\xb3 energetikos \xc5\xa1altini\xc5\xb3 srityse._NEWLINE_Nuo 2008 m. tarptautin\xc4\x97s advokat\xc5\xb3 kontoros "Eversheds International" (Did\xc5\xbeioji Britanija) valdybos narys, nuo 2017 m. tarptautin\xc4\x97s advokat\xc5\xb3 kontoros "Eversheds Sutherland Europe" (Did\xc5\xbeioji Britanija) valdybos narys. Tarptautin\xc4\x97 advokat\xc5\xb3 kontora Eversheds Sutherland vienija 66 biurus Amerikoje, Europoje, Azijoje, Viduriniuose Rytuose bei Afrikoje ir yra viena did\xc5\xbeiausi\xc5\xb3 advokat\xc5\xb3 kontor\xc5\xb3 pasaulyje._NEWLINE_1996-2012 m. \xe2\x80\x93 Tarptautini\xc5\xb3 santyki\xc5\xb3 ir politikos instituto (TSPMI, Vilniaus universitetas) magistrantams d\xc4\x97st\xc4\x97 "vie\xc5\xa1\xc5\xb3j\xc5\xb3 finans\xc5\xb3", "tarptautin\xc4\x97s teis\xc4\x97s", "Europos S\xc4\x85jungos teis\xc4\x97s", "tarptautini\xc5\xb3 sutar\xc4\x8di\xc5\xb3", "diplomatin\xc4\x97s ir konsulin\xc4\x97s teis\xc4\x97s" paskaitas. 1996-2009 m. Mykolo Romerio universiteto (MRU) magistrantams d\xc4\x97st\xc4\x97 "Europos S\xc4\x85jungos bendrosios rinkos", "Europos Sajungos finans\xc5\xb3 teis\xc4\x97s" kursus. Taip pat skait\xc4\x97 paskaitas studentams angl\xc5\xb3 kalba pagal Erazmus main\xc5\xb3 program\xc4\x85. 2006-2007 m. VU Tarptautinio verslo mokykloje d\xc4\x97st\xc4\x97 paskaitas magistrams \xe2\x80\x9efinans\xc5\xb3 ir mokes\xc4\x8di\xc5\xb3 teis\xc4\x97".   _NEWLINE_Nuo 2007 m. Vilniaus universiteto (VU) Teis\xc4\x97s fakultete d\xc4\x97sto magistro studij\xc5\xb3 programos dalyk\xc4\x85 "Europos S\xc4\x85jungos finans\xc5\xb3 teis\xc4\x97". _NEWLINE_Profesin\xc4\x97 ir visuomenin\xc4\x97 veikla_NEWLINE_Visuotiniame advokat\xc5\xb3 susirinkime i\xc5\xa1rinktas \xc4\xaf Lietuvos Advokat\xc5\xabros Garb\xc4\x97s Teism\xc4\x85. Nuo 2018 m. yra Lietuvos Advokat\xc5\xabros Garb\xc4\x97s Teismo pirmininkas.   _NEWLINE_Lietuvos Advokat\xc5\xabros delegacijos vadovas Europos S\xc4\x85jungos advokat\xc5\xabr\xc5\xb3 ir teisinink\xc5\xb3 draugij\xc5\xb3 taryboje (CCBE) nuo 2005-2009 m., \xc4\xaf \xc5\xa1ias pareigas v\xc4\x97l perrinktas 2011 m. Lietuvos Advokat\xc5\xabros atstovas Europos S\xc4\x85jungos advokat\xc5\xabr\xc5\xb3 ir teisinink\xc5\xb3 draugij\xc5\xb3 tarybos (CCBE) vykdomajame komitete (standing committee), plenarin\xc4\x97se sesijose (plenary sessions) Pary\xc5\xbeiuje (Pranc\xc5\xabzija), Edinburge (\xc5\xa0kotija), Londone (Did\xc5\xbeioji Britanija) Briuselyje (Belgija) ir Vienoje (Austrija) bei darbo komitetuose._NEWLINE_Tarptautin\xc4\x97s advokat\xc5\xb3 asociacijos Tarybos narys (IBA Counsillor) nuo 2018 m.  _NEWLINE_Visuotiniame advokat\xc5\xb3 susirinkime i\xc5\xa1rinktas \xc4\xaf Lietuvos Advokat\xc5\xabros Advokat\xc5\xb3 Taryb\xc4\x85 2011 m. (2011-2014 m. kadencijai), perrinktas antrai kadencijai 2014 m. (2014-2018 m.). _NEWLINE_Lietuvos advokat\xc5\xb3 kvalifikacinio egzamino komisijos narys (2005\xe2\x80\x932008)._NEWLINE_Lietuvos advokat\xc5\xabros advokat\xc5\xb3 tarybos atstovas Advokat\xc5\xb3 asociacij\xc5\xb3 ir teisinink\xc5\xb3 draugij\xc5\xb3 prezident\xc5\xb3 metiniuose susitikimuose, Viena (2001, 2002, 2004, 2008 m.). _NEWLINE_Buvo Lietuvos advokat\xc5\xabros leid\xc5\xbeiamo \xc5\xbeurnalo \xe2\x80\x9eLietuvos advokat\xc5\xabra" redakcijos komisijos narys._NEWLINE_Buvo Amerikos prekybos r\xc5\xabm\xc5\xb3 Lietuvoje valdybos narys, viceprezidentas.  _NEWLINE_Junior Achievement Lietuva" valdybos narys._NEWLINE_Buvo Lietuvos ekonomin\xc4\x97s pl\xc4\x97tros agent\xc5\xabros prie Europos komiteto valdybos narys (1999\xe2\x80\x932001)._NEWLINE_Dalyvavo kasmetin\xc4\x97se Tarptautin\xc4\x97s advokat\xc5\xb3 asociacijos konferencijose: Va\xc5\xa1ingtonas (2016 m.), Viena (2015 m.), Tokijas (2014 m.), Bostonas (2013 m.), Dublinas (2012 m.), Dubajus (2011 m.), Vankuveris (2010 m.), Madridas (2009 m.), Buenos Air\xc4\x97s (2008 m.), Singap\xc5\xabras (2007 m.), \xc4\x8cikaga (2006 m.), Praha (2005 m.), Auklendas (2004 m.), San Franciskas (2003 m.), Durbanas (2002 m.), Kankunas (2001 m.), Amsterdamas (2000 m.).'